Ma ei julge väita, et McLareni meeskonnas juba tüli käärib. Ent Lewis Hamilton oli tiimi peale väga pahane ja ei jätnud seda ka välja näitamata. Tagantjärele tark  olles võib tõesti öelda, et sõidu keskel rehve vahetada polnud mõtet. Ilma selle boksipeatuseta olnuks Hamilton tõenäoliselt teine, aga boksipeatuse hetkel ei teadnud ju keegi, kuidas asjad edasi arenevad. Ise arvab Hamilton kindlasti, et suutnuks Buttonit edestada. Mina selles nii kindel pole, sest on ju Button tuntud eriti sujuva ja rehvesäästva sõidumaneeri poolest. Lisaks oli ta seekord kõigist ettenägelikum ja julges riskida. Ning jõi lõpuks šampanjat.